Ongai-Vallesantoro jauregia

Ongai-Vallesantoro jauregia Nafarroa Garaiko Zangoza udalerriko Alde Zaharran kokatutako XVII. mendeko jauregi bat da. Barroko estiloa ditu.

 Historia 
Ongai-Vallesantoro jauregia eraikin barrokoa da, XVII. mendearen bukaeran egina. Jatorriz Ongai familiaren egoitza izan zen; Blas Ongai Iriarte agindu zuen eraikina altxatzea. Haren alaba Nafarroa Beherako Arnegiko Juan Etxeberri Etxnike Lesaka Berniarekin ezkondu zen. XIX. mendean jabea Leopoldo de Gregorio y Paterna, Vallesantoroko markesa, izan zen; Nafarroako erregeordea izan zen eta Mercedes Ayanz Ureta-rekin ezkondu zen. Garai horretan eraikinari elementu neoklazikoak gehitu zitzaizkion.

Gaur egun, Zangozako kultur-etxea da eta Nafarroako Foru Aldundia da jabea.http://aunamendi.eusko-ikaskuntza.eus/eu/sala-de-cultura-del-palacio-de-los-marqueses-de-vallesantoro/ar-120222/

 Ezaugarriak 
Fatxada Churriguerescoko estilokoa da. Bereziki ederra zur landuan egindako teilatu-hegatsa da, Nafarroako landuenetariko bat. Teilatu-hegatsan Mexikoko zein Peruko arte kolonial amerikarraren apainketa batzuk ikus daitezke: sirenak, horma-besoak, animalia fantastikoak...

Eraikinaren beheko solairua harlanduz egina dago. Hiru solairu ditu, bestetik, adreiluz eginak. Barruan deigarria da eskaileraren balaustrada handia.

XIX. mendean elementu neoklasikoak gehitu zitzaizkion: frontoia eta armarri neoklasikoa, atariko eta azken solairuko Salomonen zutabeak.http://www.sanguesa.es/eu/cultura/palacio-vallesantoro/historia/
erdian|thumb|584x584px|Teilatu-hegatsaren argazki errekonstrukzioa

 Iruditegia 

 Erreferentziak 


 Ikus gainera 
 Alde Zaharra
 Zangoza

 Kanpo estekak 

Kategoria:Nafarroako jauregiak
Kategoria:Zangozako eraikinak
Kategoria:Nafarroa Garaiko kultura ondasunak
Kategoria:XVII. mendean amaitutako eraikinak
Kategoria:Zangozako Alde Zaharra
Kategoria:Euskal Herriko arkitektura barrokoa
Kategoria:Nafarroako kultur-etxeak